**Spisak dokumenata koje treba doneti u opštinu u prostorije popisne komisije**

**Dokumentacija obavezna za sve kandidate**:

* fotokopija lične karte, odnosno očitana lična karta ili fotokopija pasoša;
* fotokopija diplome ili potvrda obrazovne ustanove o stečenoj stručnoj spremi i original na uvid:
* ako kandidat nije u mogućnosti da donese diplomu na uvid prihvata se i overena fotokopija diplome,
* kao dokaz o završenoj srednjoj školi umesto diplome srednje škole prihvata se i Uverenje o studiranju ili drugi odgovarajući dokaz o upisanom fakultetu (indeks, potvrda i sl.),
* ako kandidat ima inostranu diplomu priznaje se samo nostrifikovana diploma ili potvrda o predatom zahtevu za nostrifikaciju (izuzetak su diplome stečene u Crnoj Gori ili u Republici Srpskoj);
* uverenje o nekažnjavanju (izdaje MUP-ne starije od 6 meseci);
* uverenje da se protiv kandidata ne vodi krivični postupak i da nije pokrenuta istraga (izdaju osnovni sudovi – ne starije od 6 meseci).

**Napomena***:* ukoliko želi, kandidat može prilikom predaje ostale potrebne dokumentacije da potpiše saglasnost da Republički zavod za statistiku po službenoj dužnosti pribavi Uverenje o nekažnjavanju i Uverenje da se protiv kandidata ne vodi krivični postupak i da nije pokrenuta istraga. Ukoliko želi da ova dokumenta pribavi sam, a nije ih pribavio do predaje dokumentacije, krajnji rok za njihovu dostavu PK jeste početak obuke.

**Nezaposleni kandidati**, pored obavezne dokumentacije**,** dostavlјaju još i sledeće:

* potvrdu iz nadležne filijale fonda PIO, da kandidatu u trenutku prijave ne teče staž osiguranja

**Nezaposlena lica, odnosno lica koja nisu u radnom odnosu u skladu sa odredbama Zakona o radu, a koja su kod drugog poslodavca radno angažovana po osnovu ugovora o delu ili drugog osnova koji omogućava prijavu od strane Zavoda angažovanja po osnovu ugovora o obavlјanju privremenih i povremenih poslova u Centralnog registru obaveznog socijalnog osiguranja, mogu da se prijave za rad u Popisu**, dostavlјaju još i sledeće:

* fotokopiju važećeg ugovora i potvrdu iz nadležne filijale fonda PIO o osnovu po kome su prijavlјeni u Centralni registar socijalnog osiguranja

**Napomena:** Studenti koji su se prijavili za rad u opštini/gradu u kojem studiraju, a ne u opštini/gradu gde imaju prijavlјeno prebivalište/boravište, pored ostale dokumentacije, treba da donesu na uvid i uverenje o studiranju ili indeks i da prilože fotokopiju uverenja, odnosno fotokopiju stranice indeksa sa podacima o kandidatu i visokoškolskoj ustanovi u kojoj studiraju.

**Starosni penzioneri,** pored obavezne dokumentacije, dostavlјaju još i sledeće**:**

* fotokopiju poslednjeg penzionog čeka, ili
* fotokopiju rešenja o penziji

**Zaposleni i lica angažovana po osnovu Ugovora o obavlјanju privremenih i povremenih poslova sa nepunim radnim vremenom**, dostavlјaju još i sledeće:

* fotokopiju važećeg ugovora ili potvrdu poslodavca (navedena dužina trajanja radnog vremena).

**Zaposlene sa punim radnim vremenom**, dostavlјaju još i sledeće:

* fotokopiju važećeg ugovora ili potvrdu poslodavca o zasnivanju radnog odnosa sa punim radnim vremenom.

**Napomena**:

* Sva lica zaposlena u organima državne uprave, autonomne pokrajine ili jedinicama lokalne samouprave u obavezi su da pribave pismenu **Saglasnost rukovodioca/poslodavca za dodatni rad van radnog vremena kod drugog poslodavca** i prilikom dolaska na predaju dokumentacije i intervju istu dostave u originalu.
* Javni funkcioneri, čija javna funkcija zahteva rad sa punim radnim vremenom ili stalni rad, da bi učestvovali u izbornom postupku za popisivače u Popisu pored ostale dokumentacije, dostavlјaju i pozitivno mišlјenje organa koji ih je izabrao, postavio ili imenovao na javnu funkciju. Javni funkcioneri su dužni da postupaju u skladu sa čl. 46 Zakona o sprečavanju korupcije („Službeni glasnik RS“, br. 35 od 21. maja 2019, 88 od 13. decembra 2019, 11 od 12. februara 2021 - Autentično tumačenje, 94 od 27. septembra 2021, 14 od 7. februara 2022).
* Ukoliko su kandidati u momentu prijave bili radno angažovani po osnovu *Ugovora o obavlјanju privremenih i povremenih poslova* (koji ističe najkasnije do **15. septembra 2023. godine**), prilikom predaje dokumentacije potrebno je da dostave fotokopiju važećeg ugovora, a najkasnije do **18. septembra 2023**. **godine** dostave potvrdu od PIO fonda da je prestao da im teče staž osiguranja. Postojanje Ugovora o obavlјanju privremenih i povremenih poslova sa punim radnim vremenom u periodu od 16. septembra do 20. decembra 2023. godine isklјučuje mogućnost angažovanja na poslovima poposivača.
* Kandidati koji su radno angažovani po osnovu *Ugovora o obavlјanju privremenih i povremenih poslova sa nepunim radnim vremenom* (ne više od 30 časova nedelјno) prilikom predaje dokumentacije potrebno je da dostave fotofokopiju važećeg ugovora. Takvi kandidati mogu biti angažovani bez obzira na trajanja samog ugovora (ugovor može isticati i nakon 15. septembra 2023. godine), bitno je samo da je u pitanju nepuno radno vreme – do 30 časova nedelјno.

Ukoliko je kandidat podneo zahtev za izdavanje uverenja (MUP-u i/ili sudu) ali još uvek nije dobio dokument, dužan je da priloži dokaz o podnetom zahtevu, a uverenje može dostaviti PK naknadno – pre početka obuke. U tom slučaju Popisna komisija je dužna da o tome sačini Zapisnik.

U slučaju da kandidat izjavi da je podneo zahtev, ali nema dokaz o tome, dužan je da popuni izjavu koju će dobiti od PK.

Ukoliko kandidat priloži dokaz (povrda/fotografija) o podnetom zahtevu za jedno uverenje, a za drugo uverenje ne raspolaže odgovarajućim dokazom, u tom slučaju popunjavaju se oba dokumenta (Zapisnik i Izjava).

**Ako se uvidom u dokumentaciju ustanovi da je kandidat u prijavi naveo netačne podatke, broj bodova će biti korigovan i kandidat će ponovo biti rangiran. U slučaju da je ostvario manji broj bodova od kandidata koji je rangiran kao poslednji na spisku kandidata za dato naselјeno mesto/klaster, kandidat može biti isklјučen iz dalјeg izbornog postupka.**

**Ukoliko kandidat ne preda traženu dokumentaciju, ili se uvidom u tražena dokumenta ustanovi da ne ispunjava predviđene opšte uslove, isklјučuje se iz dalјeg izbornog postupka.**

**Ukoliko se kandidat ne javi Popisnoj komisiji niti se pojavi u predviđenom terminu za predaju dokumenata i intervju smatraće se da je odustao od rada u Popisu.**